Diari Oficial de la Generalitat Valenciana


Sumari del DOGV 5503, del 02-05-2007 (2007/5039)

RESOLUCIÓ de 13 d'abril 2007, de la Direcció General de Patrimoni Cultural Valencià i Museus de la Conselleria de Cultura, Educació i Esport, per la que s'incoa expedient per a l'actualització i adaptació parcial de la Secció Primera de l'Inventari General del Patrimoni Cultural Valencià, en matèria de patrimoni arquitectònic i mediambiental, i s'obri període d'informació pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5503

Data del DOGV
:   02-05-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/5039


Data del document
:   13-04-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * propietat mobiliària
    * patrimoni cultural
    * ben cultural

La disposició addicional quarta de la Llei 4/1998, d'11 de juny, del Patrimoni Cultural Valencià, introduïda a través de la modificació de la Llei 5/2007, de 9 de febrer, determina que la conselleria competent en matèria de cultura elevarà al Consell, per a la seua aprovació per Decret i amb un informe previ favorable de dos institucions consultives, la relació de béns que han comptat amb expedient per a la seua declaració com béns d'interés cultural amb anterioritat a l'entrada en vigor de la Llei 4/1998, d'11 de juny, del Patrimoni Cultural Valencià, amb assignació de la Secció de l'Inventari General del Patrimoni Cultural Valencià en què hagen de ser inscrits, en atenció al seu valor cultural.
Amb este fi, pel Servici de Patrimoni Arquitectònic i Mediambiental, dins del seu àmbit d'actuació, des d'esta Direcció General s'ha procedit a elaborar el corresponent informe-proposta que té com a principal objectiu la culminació dels procediments declaratius de determinats béns immobles que reunixen valors culturals manifestos i amb un ampli reconeixement social, i que, per distintes circumstàncies, en l'actualitat es troben pendents de la seua definitiva inscripció en la Secció Primera de l'Inventari General del Patrimoni Cultural Valencià.
En esta adaptació de l'Inventari General del Patrimoni Cultural Valencià no es pot obviar el fet que els procediments per a la declaració d'estos immobles van ser incoats en aplicació de lleis anteriors a la vigent Llei 4/1998, d'11 de juny, del Patrimoni Cultural Valencià, i que no contemplaven les distintes figures de catalogació introduïdes amb l'entrada en vigor de la Llei Valenciana. Per tant, en la inscripció d'estos béns en l'Inventari General del Patrimoni Cultural Valencià se'ls assignarà la categoria que millor s'adeqüe a la seua naturalesa.
Així mateix, per a fer efectiva la plena aplicació de les mesures de protecció i foment que per als Béns d'Interés Cultural contempla la Llei, i en execució de la mateixa, es procedix a dotar-los del seu corresponent àmbit d'afecció o entorn de protecció. Això sense perjudici de la posterior complementació de cada expedient a les restants determinacions exigides per la Llei 4/1998, d'11 de juny, del Patrimoni Cultural Valencià, inclosa l'obligació dels Ajuntaments de redactar els preceptius plans de protecció d'estos immobles, a través dels quals podran introduir-se reajustaments justificats en estes delimitacions.
Un altre dels objectius del present procediment d'actualització i adaptació parcial de les seccions Primera i Segona de l'Inventari General del Patrimoni Cultural Valencià és, en compliment del que preveu l'esmentada disposició addicional quarta de la Llei 4/1998, d'11 de juny, del Patrimoni Cultural Valencià, donar ple reconeixement legal a les declaracions culturals efectuades entre els anys 1936 i 1939 i no convalidades o restablides posteriorment. Este reconeixement comporta, de la mateixa manera, la seua inscripció en l'Inventari General del Patrimoni Cultural Valencià, amb assignació del seu corresponent entorn de protecció.
Finalment, es procedix a sistematitzar terminològicament les denominacions de les categories dels Béns d'Interés Cultural declarats amb anterioritat a l'entrada en vigor de la Llei 4/1998, d'11 de juny, del Patrimoni Cultural Valencià, per a la seua adaptació a les vigents. A este efecte s'adjunta una taula d'equivalències nominatives d'aplicació general, es detallen aquells béns el canvi de categoria dels quals no se subjecta a la dita correspondència, definint específicament els que, com a conseqüència d'esta nova assignació, veuran variat el seu règim tutelar.
En virtut d'allò que s'ha exposat, esta Direcció General, en l'exercici de les atribucions que li atorga el Decret 183/2004, d'1 d'octubre del Consell, pel que s'aprova el Reglament Orgànic i Funció de la Conselleria de Cultura, Educació i Esport, acorda:
Primer
Incoar expedient per a l'actualització i adaptació parcial de la Secció Primera de l'Inventari General del Patrimoni Cultural Valencià, en matèria de patrimoni arquitectònic i mediambiental.
Amb este fi s'establixen tres Annexos a la present resolució, que formen part de la mateixa, i en els que s'enumeren els immobles a inscriure en la Secció Primera de l'Inventari General del Patrimoni Cultural Valencià, amb la categoria i les correccions terminològiques oportunes.
En el quart annex es descriuen succintament els immobles i els seus valors culturals així com s'assignen els corresponents àmbits d'afecció o entorns de protecció.
Segon
Sol·licitar, en compliment d'allò que s'ha exigit per la disposició addicional quarta de la Llei 4/1998, d'11 de juny, del Patrimoni Cultural Valencià, l'informe del Consell Valencià de Cultura i de la Reial Acadèmia de Belles Arts de Sant Carles.
Tercer
D'acord amb el que preveu l'article 86 de la Llei 30/1192 de Règim Jurídic de les Administracions Públiques i Procediment Administratiu Comú, obrir un període d'informació pública, a fi que totes les persones que tinguen interés puguen examinar l'expedient durant el termini d'un mes a partir de la publicació de la present resolució en el Diari Oficial de la Comunitat Valenciana. L'expedient estarà a disposició dels interessats en la Direcció General de Patrimoni Cultural Valencià i Museus, Servici de Patrimoni Arquitectònic i Mediambiental, de la Conselleria de Cultura, Educació i Esport, Avinguda de Campanar, número 32, de València.
Quart
Que la present resolució amb els seus annexos es publique en el Diari Oficial de la Comunitat Valenciana.
València, 13 d'abril de 2007.- El director general de Patrimoni Cultural Valencià i Museus: Manuel Muñoz Ibánez.